**Tirgus izpētes dokuments**

**“****Par septiņu informatīvu un izglītojošu īsfilmu izveidi”**

(Paziņojums par tirgus izpēti Nr.10)

Rīga, 2019

1. **VISPĀRĪGĀ INFORMĀCIJA:**
   1. **Pasūtītājs -** Rīgas pašvaldības policija, Lomonosova iela 12A, Rīga, LV-1019, banka: AS ”Luminor Bank” Latvijas filiāle, kods: NDEALV2X, konts: LV82NDEA0021800014010. Profila adrese internetā: [rpp.riga.lv](http://www.riga.lv). Darba laiks – darba dienās no plkst. 8.00 līdz plkst. 16.30, (pusdienu pārtraukums no plkst. 12.00 līdz plkst. 12.30) (turpmāk – Pasūtītājs).
   2. **Pasūtītāja kontaktpersona**  - Vecākais juriskonsults Roberts Straume, e-pasts roberts.straume@riga.lv, telefona Nr.67037834.
   3. **Piedāvājumu iesniegšana**: Pretendents piedāvājumu var iesniegt, nosūtot to uz tirgus izpētes dokumenta 1.2.punktā norādītās kontaktpersonas e-pastu vai iesniedzot personīgi Lomonosova ielā 12A, Rīgā, 39.kabinetā, **līdz 2019. gada 4.septembra plkst. 11.00.**

**2. INFORMĀCIJA PAR TIRGUS IZPĒTES PRIEKŠMETU:**

* 1. **Tirgus izpētes priekšmets** – 7 (septiņu) skaidrojošu un izglītojošu īsfilmu izveide saskaņā ar tirgus izpētes dokumenta 2.pielikuma “Tehniskā specifikācija – finanšu piedāvājums” prasībām.
  2. **Piedāvājumu vērtēšanas kritērijs** – tirgus izpētes dokumenta 2.pielikuma “Tehniskā specifikācija-finanšu piedāvājums” atbilstošs piedāvājums ar zemāko cenu.
  3. **Paredzamā iepirkuma līguma summa –** EUR 35000,00 (trīsdesmit pieci tūkstoši euro, 00 centi) bez pievienotās vērtības nodokļa.
  4. **Paredzamais iepirkuma līguma izpildes laiks** – no līguma noslēgšanas dienas līdz 2019.gada 10.decembrim.

1. **PRASĪBAS UN IESNIEDZAMIE DOKUMENTI:**

|  |  |  |
| --- | --- | --- |
| **Nr. p.k.** | **Prasība** | **Iesniedzamie dokumenti un/vai prasību pārbaude** |
| 3.1. | Pretendents ir fiziska vai juridiska persona vai šādu personu apvienība jebkurā to kombinācijā, kura ir reģistrēta Latvijas Republikas Uzņēmumu komercreģistrā vai reģistrējusies Valsts ieņēmumu dienestā kā saimnieciskās darbības veicējs | Reģistrācijas faktu attiecībā uz pretendentiem Pasūtītājs pārbaudīs publiski pieejamajās datubāzēs.  Ārvalstīs reģistrētajiem pretendentiem jāiesniedz reģistrācijas faktu apliecinošs dokuments. |
| 3.2. | Pieteikums dalībai tirgus izpētē | Pretendentam ir jāiesniedz parakstītu pieteikumu dalībai tirgus izpētē saskaņā ar tirgus izpētes dokumenta 1.pielikumā norādīto formu.  *\*Ja pretendentu pārstāv persona, kas atšķiras no Uzņēmuma reģistrā norādītajām pārstāvēt tiesīgajām personām, iesniedzot piedāvājumu dalībai tirgus izpētē, jāpievieno pilnvara (oriģināls vai apliecināta kopija).* |
| 3.3. | Pretendents iesniedz aizpildītu un parakstītu tirgus izpētes dokumenta 2.pielikuma dokumentu “Tehniskā specifikācija – finanšu piedāvājums” | Pretendentam ir jāiesniedz aizpildīts un parakstīts tirgus izpētes dokumenta 2.pielikuma dokumentu “Tehniskā specifikācija – finanšu piedāvājums” |
| 3.4. | Pretendenta apliecinājums par iepriekšēju pieredzi tirgus izpētes priekšmetam līdzīgu pakalpojumu izpildē (2016., 2017. un 2018. un/vai 2019.gadā) | Pretendentam jāiesniedz apliecinājums, ka iepriekšējo gadu laikā (2016., 2017. 2018. un/vai 2019.gadā laika posmā līdz piedāvājuma iesniegšanas dienai) pretendents ir ieguvis pieredzi tirgus izpētes priekšmetam līdzīgu pakalpojumu izpildē, kā arī jānorāda informācija par realizētajiem projektiem.  *\*Apliecinājums, kas pretendentam ir jāizpilda, ir pieejams tirgus izpētes dokumenta 3.pielikumā “Apliecinājums par pretendenta pieredzi”.* |
| 3.5. | Pozitīvas atsauksmes no pakalpojumu saņēmējiem | Pretendentam **jāiesniedz** **vismaz 2 (divas) pozitīvas atsauksmes** no pakalpojumu saņēmējiem, kurus tas ir norādījis apliecinājumā par pieredzi tirgus izpētes priekšmetam līdzīgu pakalpojumu izpildē (tirgus izpētes 3.pielikums).  *\*Pasūtītājam ir tiesības pārbaudīt pretendenta sniegtās informācijas patiesumu, sazinoties ar pakalpojumu saņēmēju, kas ir izsniedzis atsauksmi.*  *\*Ja atsauksme tiek saņemta no valsts pārvaldes institūcijas, tad tai ir jābūt reģistrētai konkrētajā institūcijā saskaņā ar normatīvo aktu prasībām.* |

1. **IEPIRKUMA LĪGUMA SLĒGŠANA**
   1. Tirgus izpētes rezultātā ar pretendentu (turpmāk šajā sadaļā – Izpildītājs), kura piedāvājums atbildīs visām tirgus izpētes prasībām un būs ar viszemāko cenu, tiks slēgts iepirkuma līgums par tirgus izpētes priekšmeta izveidi. Ar izvēlēto pretendentu Pasūtītājs sazināsies personīgi.
   2. **Norēķinu kārtība**:
      1. ar pēcapmaksu 14 (četrpadsmit) dienu laikā no elektroniska rēķina ar tam klāt pievienotu Pasūtītāja un Izpildītāja parakstītu pasūtījuma izpildes pieņemšanas-nodošanas aktu (turpmāk – elektroniskais rēķins) saņemšanas;
      2. Izpildītājs elektroniskā rēķina iesniegšanai izmanto Rīgas pilsētas pašvaldības portālu [www.eriga.lv](http://www.eriga.lv), norādot:

**Saņēmējs: Rīgas pilsētas pašvaldība;**

**Adrese: Rātslaukums 1, Rīga, LV-1050;**

**Reģistrācijas Nr.:90011524360;**

**PVN reģ.Nr.: LV90011524360;**

**Banka: Luminor Bank AS Latvijas filiāle;**

**SWIFT kods: NDEALV2X;**

**Konts: LV82NDEA0021800014010;**

**RD iestāde: Rīgas pašvaldības policija;**

**RD iestādes adrese: Lomonosova iela 12A, Rīga, LV-1019;**

**RD iestādes kods: 219.**

* + 1. Rēķina iesniegšana notiek sekojoši:
       1. Izpildītājs sagatavo rēķinu, atbilstoši Rīgas pilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par rēķina formātu;
       2. rēķinu apmaksai Izpildītājs iesniedz Pasūtītājam, izvēloties vienu no sekojošiem rēķina piegādes veidiem:

- izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);

- augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par failu augšupielādi XML formātā;

- izmanto manuālu rēķina informācijas ievades Web formu portālā http://www.eriga.lv, sadaļā „Rēķinu iesniegšana”.

* + 1. Iepirkuma līgumā noteiktā kārtībā iesniegts rēķins nodrošina Pusēm rēķina izcelsmes autentiskumu un satura integritāti.
    2. Puses vienojas, ka rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par rēķina formātu, ir iesniedzis Pasūtītajam rēķinu, ar nosacījumu, ka Izpildītājs ir iesniedzis pareizi, atbilstoši iepirkuma līguma nosacījumiem, aizpildītu rēķinu un Pasūtītājs to ir pieņēmis apmaksai.
    3. Izpildītājam ir pienākums pašvaldības portālā www.eriga.lv sekot līdzi iesniegtā rēķina apstrādes statusam.
    4. Ja Izpildītājs ir iesniedzis nepareizi aizpildītu un/vai iepirkuma līguma nosacījumiem neatbilstošu rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un iepirkuma līguma nosacījumiem atbilstoši aizpildītu rēķinu. Šādā situācijā, rēķina apmaksas termiņu skaita no dienas, kad Izpildītājs ir iesniedzis atkārtoto rēķinu.

Pielikumi:

1. 1.pielikums - Pieteikums dalībai tirgus izpētē uz 1 lp;
2. 2.pielikums - Tehniskā specifikācija – Finanšu piedāvājums uz 2 lp;
3. 3.pielikums - Apliecinājums par pretendenta pieredzi uz 1 lp.